Pääministeripuolue Sdp:ssä Orpon kommentit saivat närkästyneen vastaanoton.

Kokoomuksen puheenjohtaja Petteri Orpo arvosteli Ylen Ykkösaamussa hallituksen suunnitelmaa hoitajamitoituksesta. Hänen mukaansa sen toteutus jää käytännössä seuraavan hallituksen hoidettavaksi.

”Hallitus ei ole varannut tähän rahaa, hoitajia ei ole. Meillä eläköityy 10 000 hoitajaa näiden neljän vuoden aikana. Tämä on tyhjä kirjaus. Minusta tämä on huijaamista. He ovat sanoneet, että hoitajamitoitus tulee, että se on muutaman tunnin homma. Nyt se kirjataan tulemaan voimaan kaksi viikkoa ennen seuraavia vaaleja, eli käytännössä seuraava hallitus joutuu tämän hoitamaan”, sanoi Orpo.